# Cançons del Tió de Nadal

A continuació es mostren varietats locals populars de les cançons del Tió:

### Alforja

El dia de Nadal posarem el porc en sal la gallina a la pastera, el pollí a dalt del pi, toca, toca el violí; ara passen bous i vaques, les gallines amb sabates, gallinons amb sabatons; el vicari fa torrons, la guineu els ha tastat, diu que són un poc salats; Marieta posa-hi sucre que seran un poc millors; torrons d'avellana, torrons de pinyó, caga tió, si no et donaré un cop de bastó.
aquesta cançó també és popular a : la Selva del Camp, l'Aleixar, Almoster, Castellevell del Camp i Reus.

### Alt Urgell

Caga tió, tió de nadal; no caguis arengades que són salades, caga torrons, que són mes bons.

### Bages

Caga tió, que et daré un cop de bastó; si no cagues torró fi no dormis amb mi.
Caga tió, avellanes i torrons, no caguis arengades que són massa salades, caga torrons que són més bons!

### Banyoles

Tió, tió, caga torrons d'aquells tan bons crec al pare, crec a la mare, no em pixo al llit, caga fora i ben seguit.
Tió, tió, caga torró d'aquell tan bo; si no tens més caga diners, si no tens prou fes un pet i remou.
o també:
Tió, tió,
caga torrons
d'aquells tan bons;
si no en tens més
caga diners,
si no en tens prou
caga un ou.

### Barcelona

Caga tió, caga torró; si no et daré cop de bastó.
Caga tió, tió de Nadal; posarem el porc en sal, la gallina a la pastera, i el pollí a dalt del pi. Toca, toca Valentí. Ara passen bous i vaques, I gallines amb sabates i galls amb sabatons. Correu, correu minyons, que la tieta fa torrons, el vicari els ha tastat, diu que són un poc salats. Ai el brut, ai el porc, ai el cara, cara, cara, ai el brut, ai el porc, ai el cara de pebrot.
Caga tió, si no et donaré un cop de bastó.
Tió, tió, tronc de Nadal; caga torró i pixa vi blanc.
Caga tió, un bon cagalló, si no tens avellanes ni tens torró tira't un pet i que soni ben fort.
Caga tió, tió de Nadal, posarem el porc en sal, la gallina a la pastera i el poll a dalt del pi; toca, toca, Valentí. Ara passen bous i vaques, gallines amb sabates i galls amb sabatons. Correu, correu minyons, que la teta fa torrons, el vicari els ha tastats diu que són un poc salats. Marieta, posa-hi mel; Marieta, posa-hi sucre, que seran un poc millor i així cagarà el tió; tió de Nadal, que caga torrons i pixa vi blanc.
Caga tió, caga neules i torró, d’avellana i de pinyó, i si són dels fins millor.
Caga tió,
d'avellanes i torró;
tant si cagues com si no
et donaré un cop de bastó.
Caga tió!!!
Parenostre del tió,
un bon any que Déu nos do;
ara vénen festes,
festes glorioses.
Dones curioses,
renteu els plats
fregueu els tionells,
que el tió ja està empipat!
Caga tió,
de mel i mató;
de sucre ser millor;
caga torrons
i pixa vins dels bons.

### Blanes

Tió, tió, caga torró, si no tens massa
caga carbassa si no tens prou caga un ou si no tens més
caga diners
Tió, tió, caga torró, si no tens massa
caga carbassa si no tens prou caga un ou si no tens més
caga diners O SI NO ET DONARE UN COP DE BASTO!

### Bordils

Caga tió,
com més cagaràs millor;
caga torrons
d'aquells més bons.

### Cassà de la Selva

Caga tió,
caga neules i torró
si no vols cagar
serà pitjor.
Caga tió,
caga neules i torrons,
que són molt bons;
crec al pare
crec a la mare
no em faig mai el riu al llit,
caga tió ben seguit.

### Cervera

Tió de Nadal,
raja tió,
dóna coses bones
i dolentes no.
No donguis arengades
que són salades;
dóna torrons i raja vi blanc.
Tió de Nadal, raja tió.

### Constantí

Caga tió, que Déu nos do. Ara vénen fetes, festes glorioses, dones presoses. Renteu los tinells, renteu-los bé, que Nadal ja bé. Passaran bous i vaques, gallines amb sabates; bous i bacons, gallines amb sabatons. Lo vicari fa torrons, de quadrats i de rodons. Majordona, posa-hi sucre, que seran un poc millors. Rabassó de vinya vella, tu que ets tort i maligual, val més la teva merda, que els torrons de Nadal! Caga tió!

### Girona

Caga tió, caga torró pel naixement del Nostre Senyor.
Tió, tió, caga torró; caga amb força que és més bo; si no tens més caga diners.
Tió, tió, caga torró d'aquell tan bo pel pare, per a la mare, i per a tota la mainada.
Pare Nostre del tió, bon Nadal que Déu nos do. Ara vénen festes, festes glorioses; dones curioses renteu els plats, renteu-los bé, que Nadal ja ve. Rabassó de pina vella, tu que ets tort i mal igual, més m'estimo la teva merda que el cap del meu corral.
Tió, tió, caga torró, pel naixement del Nostre Senyor; com més cagaràs més content em faràs.
Bona casa i bona brasa, bona brasa i bon tió i bon Nadal que Déu ens do.
Parenostre del tió, bona nit que Déu nos do; ara vénen festes, festes precioses, dones curioses; menjarem gall dindi, menjarem torrons, coques de pinyons. Caga tió, caga torró, d'avellana i de pinyó i si és del més fi encara millor.
       Aquesta cançó també és popular a Manresa
Tió, tió, caga torró; si no vols cagar no et donaré menjar.

### La Llacuna

Caga tió,
Caga torró
si no cagues per Nadal..
Cagaràs per la Festa Major

### La Torre de l'Espanyol

Tronc de Nadal,
caga torrons,
pixa vi blanc.
Parenostre del tió, Bon Nadal que Déu nos dó. Ara venen festes,
festes glorioses,
dones curioses,
agraneu casa, renteu lo tinell que Nadal s'apropa, menjarem coquetes, torrons d'avellana, torrons de "quicó", caga tió si no et dono un cop de bastó.

### Llagostera

Tió, tió,
caga torró,
si no vols cagar
en <el nom d'algú> et picarà.

### Lleida

Per Nadal posarem el porc en sal, la gallina a la pastera, el poll al cap del pi. Ara baixen bous i vaques i gallines amb sabates, i capons amb esperons. Correu, correu minyons, que la vella fa torrons; el vicari els ha tastat diu que són un xic salats! Baixar Santa Anna, tota arremangada; baixar Sant Lluc, tocant un canut.
Tió de Nadal no caguis arengades, que són salades; caga torrons que són més bons, caga taronges que són ben dolces.

### Llesp

Tronca de Nadal, dóna figues, dóna caramels, dóna arengades que són salades.

### Montcada

Ara venen festes, festes glorioses, dones curioses renteu els plats, renteu els tionells, que el tió està carregat de torrons d'avellana, de torrons de pinyó. Per la virtut de Déu t'ha dat, caga tió ben aviat.

### Olèrdola

Caga Tió
avellanes i torró,
no caguis arengades
que són massa salades,
caga torrons
que són més bons!
Si no et donaré un cop de basto! Caga Tió

### Olesa de Montserrat

Tió, tió, caga torró d'avellana i de pinyó si no vols cagar cop de bastó va.

### Olot

Caga tió,
una llauna(*) de torró
pel pare i per la mare
i per mi no.
(*) una llauna, o una teula, o una barra de torró...

### Prats del Lluçanès

Caga tió, caga torró, i si és d'avellana encara millor.
Tió, tió, cagatorró, d'avellana i de pinyó, pel naixement de Nostre Senyor; que ja seré un bon minyó. Si no ens dones un bon plat et xafarem el cap.
Tió, tió, caga torrons, dels bons, dels quatre cantons; si no vols cagar en <el nom d'algú> et pegarà.

### Ripoll

Tió, tió,
caga tió;
caga coses bones
dolentes no.
Si no vols cagar
cop de bastó.

### Sant Boi de Llobregat

Caga tió, caga torró si no et donaré un cop de bastó.
Caga tió,
caga torró;
torró de Nadal,
si no tens més
caga diners
si no tens prou
caga un ou.

### Sant Pol de Mar

Caga tió,
de la vinya d'en Vadó.
Si no vols cagar,
et futarem cop de bastó.
Caga tió !!

### Santa Margarida de Montbui

Caga tió,
d'avellanes i torró;
pixa vi blanc
de les festes de Nadal.
Ara venen festes
festes glorioses
menjarem conill
i llebres si en tenim.
Caga tió
si no vols cagar
et donaré un cop de bastó.

### Tarragona

Caga tió, pastetes i torró; caga tió i pixa vi blanc; no caguis arengades que són salades caga torró, que és molt millor sinó et donaré un cop de bastó.

### Terrassa

Tió, tió, caga torró, si no en tens més caga diners, si no en tens prou caga un ou.
Caga tió,
d'avellana i de pinyó,
si no vols cagar
garrotada va.

### Vall d'Aran

Nadau tidún,
raja tidún,
se nu vos rajar
te daré un cop de bastún.

### Vallfogona

Caga tió de nadal,
caga figues i vi blanc,
no caguis arengades
que són salades
caga torrons,
que són, molt bons !!
A la torre d'en nogués
venen vi a vint-i-tres,
a vint-i-quatre no n'hi ha,
ara sí que cagarà !!

### Valls

Tió de Nadal, dóna torrons i raja vi blanc. No ens doneu arengades que són massa salades.
Torronets baixeu del cel,
per la Verge Maria;
als que ploren
no els hi doneu,
per la Mare de Déu.
Tronca de Nadal,
dóna torrons,
i raja vi blanc.
No donis arengades
que són salades.

### Vilanova i la Geltrú

Caga Tió, Ametlles i torrons No caguis arengades que són salades. Caga Turrons
que són més bons, caga tió si no vols cagar
et donarem un cop de bastó.